CELEX: 62016CN0324
Language: da
Date: 2016-06-08 00:00:00
Title: Sag C-324/16: Anmodning om præjudiciel afgørelse indgivet af Juzgado de lo Contencioso-Administrativo n° 1 — Santa Cruz de Tenerife (Spanien) den 8. juni 2016 — Dragados S.A. mod Cabildo Insular de Tenerife

22.8.2016   
            
            
               DA
            
            
               Den Europæiske Unions Tidende
            
            
               C 305/16
            
         Anmodning om præjudiciel afgørelse indgivet af Juzgado de lo Contencioso-Administrativo no 1 — Santa Cruz de Tenerife (Spanien) den 8. juni 2016 — Dragados S.A. mod Cabildo Insular de Tenerife
   (Sag C-324/16)
   (2016/C 305/22)
   Processprog: spansk
   
      Den forelæggende ret
   
   Juzgado de lo Contencioso-Administrativo no 1 — Santa Cruz de Tenerife
   
      Parter i hovedsagen
   
   
      Sagsøger: Dragados S.A.
   
      Sagsøgt: Cabildo Insular de Tenerife
   
      Præjudicielle spørgsmål
   
   På baggrund af bestemmelserne i artikel 4, stk. 1, artikel 6 og artikel 7, stk. 2 og 3, i Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (1):
   
               1)
            
            
               Skal direktivets artikel 7, stk. 2, fortolkes således, at en medlemsstat ikke kan betinge betalingen af gældens hovedstol med, at der gives afkald på morarenter?
            
         
               2)
            
            
               Skal direktivets artikel 7, stk. 3, fortolkes således, at en medlemsstat ikke kan betinge betalingen af gældens hovedstol med, at der gives afkald på inddrivelsesomkostninger?
               Såfremt de to spørgsmål besvares bekræftende
            
         
               3)
            
            
               Kan skyldneren, når denne er en ordregivende myndighed, da påberåbe sig partsautonomien for at omgå sin forpligtelse til at betale morarenter og inddrivelsesomkostninger?
            
         
      (1)  EUT L 48 af 23.2.2011, s. 1.